**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_ din \_\_\_\_\_ 2025

**RAPORT DE SPECIALITATE**

**la proiectul de hotărâre pentruaprobarea propunerilor de criterii pentru stabilirea ordinii de prioritate în soluționarea cererilor de locuințe repartizarea locuințelor pentru tineri,**

**destinate închirierii, în municipiul Câmpulung Moldovenesc**

Direcția tehnică și urbanism, primind spre analiză proiectul de hotărâre pentruaprobarea propunerilor de criterii pentru stabilirea ordinii de prioritate în soluționarea cererilor de locuințe și repartizarea locuințelor pentru tineri, destinate închirierii, în municipiul Câmpulung Moldovenesc, menționează următoarele:

Agenția Națională pentru Locuințe derulează programe de construcții de locuințe pentru tineri, destinate închirierii, locuințe ce se realizează conform prevederilor Legii nr. 152/1998 privind înființarea Agenției Naționale pentru Locuințe, republicată cu modificările și completările ulterioare.

În conformitate cu art. 8, alin. (3) – (5) din Legea nr. 152/1998 privind înființarea Agenției Naționale pentru Locuințe, republicată cu modificările și completările ulterioare, repartizarea locuințelor pentru tineri destinate închirierii, construite și date în exploatare prin programele derulate de Agenția Națională pentru Locuințe, se face după criterii stabilite și adoptate de autoritățile publice locale cu avizul Ministerului Dezvoltării, Lucrărilor Publice și Administrației.

În acest sens este necesară, într-o primă etapă, aprobarea prin hotărâre a consiliului a propunerilor de criterii pentru stabilirea ordinii de prioritate în soluționarea cererilor de locuințe și repartizarea locuințelor pentru tineri. Ulterior hotărârea va fi transmisă spre avizare Ministerului Dezvoltării, Lucrărilor Publice și Administrației. După obținerea avizului favorabil de la minister, se va propune spre dezbaterea și aprobarea Consiliului Local criteriile finale.

 Stabilirea solicitanților care au acces la locuințe și a ordinii de prioritate în soluționarea cererilor înregistrate, precum și repartizarea locuințelor pentru tineri, destinate închirierii, se realizează în mod obligatoriu după criterii care vor respecta criteriile-cadru, cuprinse în HG nr. 962/2001 privind aprobarea [Normelor metodologice](https://legislatie.just.ro/Public/DetaliiDocumentAfis/264127) pentru punerea în aplicare a prevederilor [Legii nr. 152/1998](https://legislatie.just.ro/Public/DetaliiDocumentAfis/261150) privind înființarea Agenției Naționale pentru Locuințe, cu modificările și completările ulterioare, Anexa nr. 11.

 În adoptarea criteriilor prevăzute la alin. (7), , art. 14 din HG nr. 962/2001 se au în vedere următoarele:

 **Criteriile de acces la locuință vor fi adaptate la situațiile concrete existente pe plan local, numai din punctul de vedere al cuprinderii teritoriale, iar pentru criteriile de ierarhizare prin punctaj, nu se admit modificări și completări, acestea urmând a fi preluate sub forma și punctajul stabilite în Anexa nr. 11 din HG 962/2001, cu modificările și completările ulterioare.**

 Conform art. 129, alin. (2), lit. d) şi alin. (7), lit. q) din O.U.G. nr. 57/2019 privind Codul administrativ, cu modificările şi completările ulterioare, Consiliul Local are atribuţii privind gestionarea serviciilor de interes local şi asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind locuinţele sociale şi celelalte unităţi locative aflate în proprietatea unităţii administrativ-teritoriale sau în administrarea sa.

Având în vedere cele precizate, Serviciul patimoniu - Compartimentul spațiu locativ consideră oportun prezentul proiect de hotărâre.

|  |  |
| --- | --- |
|  **Direcția tehnică și urbanim,**Director executiv adjunct, Istrate Luminița | **SERVICIUL PATRIMONIU,**Șef serviciu,Niță Luminița **Compartiment spațiu locativ**, Galbăn Roxana |